Document ID: 32009L0056

DIREKTIVA KOMISIJE 2009/56/ES
z dne 12. junija 2009
o spremembi Direktive 2008/126/ES o spremembi Direktive 2006/87/ES Evropskega parlamenta in Sveta o tehničnih predpisih za plovila, namenjena za plovbo po celinskih plovnih poteh, glede datuma prenosa Direktive
(Besedilo velja za EGP)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Direktive 2006/87/ES Evropskega parlamenta in Sveta z dne 12. decembra 2006 o tehničnih predpisih za plovila, namenjena za plovbo po celinskih plovnih poteh, in razveljavitvi Direktive Sveta 82/714/EGS (1) in zlasti člena 20(1) Direktive,
ob upoštevanju naslednjega:
(1)
V skladu s členom 2 Direktive Komisije 2008/126/ES z dne 19. decembra 2008 o spremembi Direktive 2006/87/ES Evropskega parlamenta in Sveta o tehničnih predpisih za plovila, namenjena za plovbo po celinskih plovnih poteh (2), morajo države članice prenesti Direktivo 2008/126/ES z veljavnostjo od 30. decembra 2008.
(2)
Direktiva 2008/126/ES ni bila objavljena v Uradnem listu Evropske unije pred tem datumom zaradi tehničnih razlogov. Direktivo 2008/126/ES je zato treba spremeniti kar zadeva datum prenosa Direktive.
(3)
Da bi se izognili izkrivljanju konkurence in različnim nivojem varnosti, je treba spremembe Direktive 2006/87/ES začeti uporabljati čim hitreje. Po objavi Direktive 2008/126/ES z dne 31. januarja 2009, je treba določiti razumen rok za prenos navedene direktive.
(4)
Ukrep, predviden s to direktivo, je v skladu z mnenjem odbora iz člena 7 Direktive Sveta 91/672/EGS z dne 16. decembra 1991 o vzajemnem priznavanju nacionalnih spričeval o usposobljenosti za voditelja čolna za prevoz blaga in potnikov po celinskih plovnih poteh (3) -
SPREJELA NASLEDNJO DIREKTIVO:
Člen 1
V prvem odstavku člena 2 Direktive 2008/126/ES se „30. decembra 2008“ nadomesti s „30. junija 2009“.
Člen 2
Ta direktiva je naslovljena na države članice, ki imajo celinske plovne poti iz člena 1(1) Direktive 2006/87/ES.
V Bruslju, 12. junija 2009

Labels: 7
8